ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคมพ.ศ. ๒๕๔๙ โดยที่เป็นการสมควรกำหนดมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม ทั้งนี้เพื่อให้สอดคล้องกับหลักการแข่งขันโดยเสรีและอย่างเป็นธรรมและเพื่อส่งเสริมและสนับสนุนการแข่งขันและการพัฒนาอุตสาหกรรมโทรคมนาคมให้เป็นอย่างยั่งยืนและมีประสิทธิภาพอาศัยอำนาจตามความในมาตรา๒๐ ประกอบมาตรา ๕๐ และมาตรา ๕๑ (๔) (๑๒) (๑๓) และ (๑๔)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๑ มาตรา ๔๘ มาตรา ๕๐และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๒๑ และมาตรา ๒๒แห่งพระราชบัญญัติการประกอบกิจการโทรคมนาคม พ.ศ. ๒๕๔๔ อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๑ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการโทรคมนาคมแห่งชาติจึงกำหนดมาตรการเพื่อป้องกันมิให้มีการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคมไว้ ดังต่อไปนี้ข้อ๑ประกาศนี้ใช้บังคับกับการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคมที่เกี่ยวกับผู้รับใบอนุญาตอันมีผลกระทบหรือเกี่ยวโยงตลาดโทรคมนาคมภายในประเทศข้อ๒ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมาย ว่าด้วยการประกอบกิจการโทรคมนาคมผู้ประกอบการรายย่อย หมายความว่าผู้รับใบอนุญาตที่มีสัดส่วนตลาดน้อยกว่าร้อยละสิบหรือผู้รับใบอนุญาตที่เพิ่งเริ่มประกอบกิจการโทรคมนาคมไม่เกินสองปีและต้องไม่มีข้อได้เปรียบในการแข่งขันในตลาดนั้นคณะกรรมการ หมายความว่าคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติหมวด ๑บททั่วไป ข้อ๓นอกจากต้องอยู่ในบังคับของกฎหมายว่าด้วยการแข่งขันทางการค้าแล้วห้ามมิให้ผู้รับใบอนุญาตกระทำการอันมีลักษณะเป็นการผูกขาด หรือลดหรือจำกัดการแข่งขันในการให้บริการกิจการโทรคมนาคมตามประกาศนี้การกระทำตามวรรคหนึ่งอาจเป็นการกระทำโดยผู้รับใบอนุญาตเพียงรายเดียว หรือหลายรายร่วมมือกันก็ได้และรวมทั้งร่วมมือกับบุคคลอื่นด้วยข้อ๔คณะกรรมการอาจประกาศกำหนดหรือพิจารณาประเภทและลักษณะของการกระทำตามข้อ ๓ที่ถือว่าเป็นการกระทำอันมีลักษณะเป็นการผูกขาด หรือลด หรือจำกัดการแข่งขันในการให้บริการโทรคมนาคมที่เกี่ยวกับผู้รับใบอนุญาตอันมีผลกระทบหรือเกี่ยวโยงตลาดโทรคมนาคมภายในประเทศข้อ๕ในการพิจารณาว่าการกระทำใดมีลักษณะเป็นการผูกขาด หรือลดหรือจำกัดการแข่งขันในการให้บริการโทรคมนาคมตามข้อ ๔คณะกรรมการจะพิจารณาตามหลักเกณฑ์ ดังนี้(๑)กำหนดตลาดที่เกี่ยวข้อง โดยการใช้หลักการทางเศรษฐศาสตร์ในการพิจารณาโดยอาจนำหลักเกณฑ์ทดสอบผู้มีอำนาจผูกขาดโดยสมมุติ (Hypothetical MonopolistTest) มาใช้(๒)พิจารณาโครงสร้างตลาดและระดับการแข่งขันในตลาดที่เกี่ยวข้อง(๓)พิจารณาผลกระทบของการกระทำหรือพฤติกรรมของผู้รับใบอนุญาตที่มีต่อการแข่งขันในตลาดที่เกี่ยวข้อง(๔)พิจารณาผลกระทบของการกระทำหรือพฤติกรรมของผู้รับใบอนุญาตที่มีต่อการเข้าสู่ตลาดของผู้ประกอบการรายใหม่(๕)พิจารณาผลกระทบของการกระทำหรือพฤติกรรมของผู้รับใบอนุญาตที่มีต่อผู้ใช้บริการรวมทั้งการให้บริการและอัตราค่าบริการ(๖)พิจารณาปัจจัยหรือเงื่อนไขอื่นตามหลักกฎหมายว่าด้วยแข่งขันทางการค้าและกฎหมายอื่นที่เกี่ยวข้องโดยจะต้องคำนึงถึงประโยชน์สาธารณะการคุ้มครองผู้ใช้บริการและการแข่งขันในตลาดเป็นหลักข้อ๖ผู้รับใบอนุญาตทุกรายและผู้ประกอบการโทรคมนาคมที่ให้บริการโทรคมนาคมในประเทศไทยหรือกับบุคคลในประเทศไทยต้องอยู่ภายใต้บังคับของประกาศนี้นอกเหนือจากต้องอยู่ในบังคับของประกาศนี้แล้วผู้รับใบอนุญาตต้องปฏิบัติตามเงื่อนไขที่เกี่ยวกับการแข่งขันที่กำหนดไว้ในใบอนุญาตการประกอบกิจการโทรคมนาคมและใบอนุญาตให้ใช้คลื่นความถี่อย่างเคร่งครัดหมวด ๒การกระทำหรือพฤติกรรมที่ต้องห้าม ข้อ๗การอุดหนุนการบริการและการอุดหนุนข้ามประเภทบริการในบริการหรือกิจการที่มีการแข่งขันในตลาดหรือที่คณะกรรมการกำหนด โดยการใช้ข้อได้เปรียบในการแข่งขันของตนโดยมิชอบไม่ว่าจะเป็นการกระทำโดยทางตรงหรือทางอ้อมเพื่อให้ได้เปรียบในการแข่งขันหรือลดหรือจำกัดการแข่งขันของผู้รับใบอนุญาตรายอื่นอันส่งผลให้เกิดการผูกขาด หรือลด หรือจำกัดการแข่งขันในการให้บริการโทรคมนาคมให้ถือว่าเป็นการอุดหนุนการบริการอันมีลักษณะเป็นการผูกขาดหรือลดหรือจำกัดการแข่งขันในการให้บริการโทรคมนาคมที่คณะกรรมการกำหนดเว้นแต่เป็นบริการโทรคมนาคมพื้นฐานโดยทั่วถึงและการส่งเสริมการขายบริการใหม่ในระยะแรกในช่วงเวลาจำกัดข้อ๘การถือครองธุรกิจในบริการประเภทเดียวกัน โดยการเข้าซื้อหรือถือหุ้นเกินกว่าร้อยละสิบของจำนวนหุ้นทั้งหมดของผู้รับใบอนุญาตรายอื่นหรือการเข้าซื้อสินทรัพย์ทั้งหมดหรือบางส่วนเพื่อควบคุมนโยบายหรือการบริหารธุรกิจของผู้รับใบอนุญาตรายอื่นทั้งนี้ไม่ว่าจะการกระทำโดยทางตรงหรือทางอ้อมหรือผ่านตัวแทนจะกระทำมิได้เว้นแต่จะได้รับอนุญาตจากคณะกรรมการโดยผู้รับใบอนุญาตที่ประสงค์จะเข้าไปถือครองธุรกิจของผู้รับใบอนุญาตรายอื่นตามวรรคหนึ่งมีหน้าที่ต้องแจ้งแก่คณะกรรมการเพื่อขออนุญาตตามหลักเกณฑ์และวิธีการที่คณะกรรมการกำหนดกรณีที่คณะกรรมการพิจารณาว่าการถือครองธุรกิจในบริการประเภทเดียวกันตามวรรคหนึ่งอาจส่งผลให้เกิดการผูกขาด หรือลด หรือจำกัดการแข่งขันในการให้บริการโทรคมนาคมคณะกรรมการอาจสั่งห้ามการถือครองกิจการ หรือกำหนดมาตรการเฉพาะตามหมวด ๔ ก็ได้ข้อ๙การกระทำของผู้รับใบอนุญาตที่มีส่วนแบ่งการตลาดเกินกว่าร้อยละยี่สิบห้าของแต่ละประเภทการบริการหรือการกระทำอื่นใดของผู้รับใบอนุญาตที่คณะกรรมการประกาศกำหนดให้เป็นผู้มีอำนาจเหนือตลาดดังต่อไปนี้ ให้ถือว่าเป็นการใช้อำนาจทางการตลาดที่ไม่เป็นธรรมอันมีลักษณะเป็นการผูกขาด หรือลดหรือจำกัดการแข่งขันในการให้บริการโทรคมนาคมที่คณะกรรมการกำหนด(๑)เลือกปฏิบัติทางด้านอัตราค่าบริการอย่างไม่เป็นธรรม(๒)กำหนดหรือรักษาระดับอัตราค่าบริการอย่างไม่เป็นธรรม(๓)กำหนดอัตราค่าบริการหรือสินค้าต่ำกว่าทุน เพื่อทำให้คู่แข่งไม่สามารถแข่งขันได้หรือเพื่อให้บริษัทลูกหรือบริษัทในเครือได้เปรียบในการแข่งขัน(๔)กำหนดเงื่อนไขในลักษณะที่เป็นการบังคับโดยตรงหรือโดยอ้อมอย่างไม่เป็นธรรมให้ผู้รับใบอนุญาตโทรคมนาคมรายอื่นต้องจำกัดทางเลือกในการให้บริการหรือรับบริการ(๕)ระงับ ลด หรือจำกัดการบริการและการจำหน่ายสินค้าหรือบริการโดยไม่มีเหตุผลอันสมควร(๖)กำหนดเงื่อนไขของการให้บริการโทรคมนาคมแก่ผู้รับใบอนุญาตรายอื่นโดยเลือกปฏิบัติอย่างไม่เป็นธรรม(๗)ปฏิเสธการให้บริการ สิ่งอำนวยความสะดวกที่จำเป็นและโครงสร้างพื้นฐานโทรคมนาคมแก่ผู้รับใบอนุญาตรายอื่นโดยเลือกปฏิบัติอย่างไม่เป็นธรรม(๘)จัดบริการแบบพ่วงขายบริการและสินค้าแก่ผู้รับใบอนุญาตรายอื่นโดยเลือกปฏิบัติอย่างไม่เป็นธรรม(๙)ปกปิดข้อมูลที่จำเป็นสำหรับการใช้บริการหรือให้บริการโดยเลือกปฏิบัติอย่างไม่เป็นธรรม(๑๐)ใช้ข้อมูลที่ได้รับจากผู้รับใบอนุญาตรายอื่นเพื่อให้ได้เปรียบในการแข่งขันอย่างไม่เป็นธรรม(๑๑)ใช้ข้อกำหนดทางเทคนิคของโครงข่ายโทรคมนาคมหรือระบบเพื่อกีดกันการให้บริการของผู้รับใบอนุญาตรายอื่น(๑๒)ทำข้อตกลงหรือเงื่อนไขในลักษณะสมรู้ร่วมกับผู้รับใบอนุญาตรายอื่นหรือบุคคลอื่นในลักษณะที่เป็นการผูกขาดลด หรือจำกัดการแข่งขัน(๑๓)การกระทำหรือพฤติกรรมอื่นใดที่คณะกรรมการประกาศเพิ่มเติมข้อ๑๐ หากคณะกรรมการพิจารณาว่าการกระทำหรือพฤติกรรมของผู้รับใบอนุญาตรายใดมีลักษณะเป็นการกีดกันการแข่งขันและส่งผลกระทบต่อการผูกขาด หรือลดหรือจำกัดการแข่งขันในการให้บริการโทรคมนาคม คณะกรรมการอาจกำหนดมาตรการเฉพาะตามหมวด ๔ ได้หมวด ๓กระบวนการไต่สวน ข้อ๑๑ กรณีที่มีผู้รับใบอนุญาตรายหนึ่งรายใดได้รับความเสียหายจากการกระทำของผู้รับใบอนุญาตรายอื่นที่มีการกระทำหรือพฤติกรรมตามข้อ๓ให้ผู้รับใบอนุญาตที่ได้รับความเสียหายมีสิทธิร้องขอต่อคณะกรรมการให้ดำเนินการไต่สวนผู้รับใบอนุญาตที่มีการกระทำหรือพฤติกรรมตามข้อ๓ ได้ โดยจะต้องยื่นคำร้องเป็นหนังสืออธิบายรายละเอียดของการกระทำและพฤติกรรมของผู้รับใบอนุญาตโดยละเอียดและระบุความเสียหายที่ตนได้รับ พร้อมยื่นเอกสารหรือพยานหลักฐานตามที่กล่าวอ้างด้วยเมื่อได้รับคำร้องจากผู้รับใบอนุญาตที่กล่าวอ้างตามวรรคหนึ่งคณะกรรมการอาจสั่งให้สำนักงานดำเนินการไต่สวนข้อเท็จจริงให้สำนักงานดำเนินการไต่สวนข้อเท็จจริงให้แล้วเสร็จภายในสามสิบวันและรายงานผลให้คณะกรรมการทราบ ทั้งนี้คณะกรรมการอาจย่นหรือขยายระยะเวลาในการตรวจสอบและไต่สวนตามความเหมาะสมและจำเป็นข้อ๑๒ในกรณีที่มีเหตุอันควรสงสัยว่าผู้รับใบอนุญาตรายใดกระทำการหรือมีพฤติกรรมอันเป็นการผูกขาด หรือลด หรือจำกัดการแข่งขันในการให้บริการกิจการโทรคมนาคมตามข้อ๓ คณะกรรมการอาจสั่งให้สำนักงานดำเนินการไต่สวนข้อเท็จจริงเสนอคณะกรรมการคณะกรรมการอาจแต่งตั้งคณะกรรมการเฉพาะกิจขึ้นเพื่อทำหน้าที่ไต่สวนข้อเท็จจริงพร้อมเสนอความเห็นเป็นรายกรณีก็ได้โดยให้นำระเบียบว่าด้วยการประเมินผลกระทบจากการกำกับดูแลมาใช้บังคับโดยอนุโลมข้อ๑๓ให้สำนักงานมีหน้าที่ติดตามตรวจสอบสภาพการแข่งขันในกิจการโทรคมนาคมและจัดทำรายงานเพื่อเสนอแก่คณะกรรมการทุกเดือนหากพบว่ามีการกระทำหรือพฤติกรรมตามข้อ ๓ เกิดขึ้นให้รีบรายงานคณะกรรมการโดยทันทีข้อ๑๔ผู้รับใบอนุญาตที่ร้องขอให้คณะกรรมการไต่สวนตามข้อ ๑๑อาจยื่นคำขอมาตรการคุ้มครองหรือมาตรการเยียวยาชั่วคราวมาพร้อมกับคำขอไต่สวนหรือยื่นขอในระหว่างดำเนินการไต่สวนโดยต้องแสดงเอกสารหรือพยานหลักฐานให้ชัดเจนว่ามีความจำเป็นต้องมีมาตรการคุ้มครองหรือมาตรการเยียวยาชั่วคราวและหากไม่มีมาตรการคุ้มครองชั่วคราวจะก่อให้เกิดผลเสียหายที่ไม่สามารถเยียวยาได้หรือเกิดผลกระทบต่อการแข่งขันหรือผลประโยชน์สาธารณะอย่างร้ายแรงหากคณะกรรมการพิจารณาเห็นว่าเป็นกรณีจำเป็นและสมควรคณะกรรมการอาจกำหนดมาตรการคุ้มครองหรือมาตรการเยียวยาชั่วคราวก็ได้ข้อ๑๕ ในการไต่สวนนั้นสำนักงานหรือคณะกรรมการเฉพาะกิจที่ได้รับมอบหมายมีอำนาจตรวจสอบข้อเท็จจริงได้ตามความเหมาะสมภายใต้บทบัญญัติหมวด๘ แห่งพระราชบัญญัติการประกอบกิจการโทรคมนาคม โดยต้องให้ผู้รับใบอนุญาตที่ถูกไต่สวนมีโอกาสชี้แจงและแสดงพยานหลักฐานได้ตามกฎหมายว่าด้วยวิธีปฏิบัติราชการทางปกครองการดำเนินการไต่สวนตามวรรคหนึ่งให้รวมถึงการดำเนินการ ดังต่อไปนี้(๑)แสวงหาพยานหลักฐานทุกอย่างที่เกี่ยวข้อง(๒)รับฟังพยานหลักฐาน คำชี้แจง หรือความเห็นของคู่กรณีหรือขอพยานบุคคล หรือพยานผู้เชี่ยวชาญที่คู่กรณีกล่าวอ้างเว้นแต่สำนักงานหรือคณะกรรมการเฉพาะกิจเห็นว่า เป็นการกล่าวอ้างที่ไม่จำเป็นฟุ่มเฟือย หรือเพื่อประวิงเวลา(๓)ขอข้อเท็จจริงหรือความเห็นจากคู่กรณี พยานบุคคล หรือพยานผู้เชี่ยวชาญ(๔)ขอให้ผู้ครอบครองเอกสารส่งเอกสารที่เกี่ยวข้อง(๕)ตรวจสถานที่ที่เกี่ยวข้องผู้รับใบอนุญาตต้องให้ความร่วมมือกับสำนักงานหรือคณะกรรมการเฉพาะกิจในการไต่สวนหรือพิสูจน์ข้อเท็จจริงมีหน้าที่แจ้งพยานหลักฐานที่ตนทราบแก่สำนักงานหรือคณะกรรมการเฉพาะกิจด้วยหมวด ๔มาตรการเฉพาะ ข้อ๑๖เมื่อดำเนินการไต่สวนแล้วพบว่าผู้รับใบอนุญาตที่ถูกไต่สวนนั้นได้กระทำการหรือมีพฤติกรรมอันเป็นการผูกขาด หรือลดหรือจำกัดการแข่งขันในการให้บริการกิจการโทรคมนาคมคณะกรรมการอาจกำหนดมาตรการเฉพาะตามมาตรา ๒๑ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ ให้ผู้รับใบอนุญาตต้องปฏิบัติเพื่อป้องกันหรือระงับกระทำการหรือมีพฤติกรรมอันเป็นการผูกขาด หรือลดหรือจำกัดการแข่งขันในการให้บริการกิจการโทรคมนาคมโดยอาจกำหนดระยะเวลาให้ผู้รับใบอนุญาตต้องดำเนินการด้วยก็ได้มาตรการเฉพาะตามวรรคหนึ่งอาจประกอบด้วย(๑)คำสั่งให้กระทำการหรืองดเว้นกระทำการอย่างใดอย่างหนึ่งหรือหลายอย่างอันเป็นหรืออาจเป็นการผูกขาด หรือลด หรือจำกัดการแข่งขัน(๒)การแยกระบบบัญชีออกจากกันในการให้บริการบางประเภท(๓)การเปิดเผยหรือแจ้งข้อมูลตามหลักเกณฑ์และวิธีการที่คณะกรรมการกำหนด(๔)การกำหนดการคิดคำนวณต้นทุนใหม่(๕)การกำหนดอัตราค่าธรรมเนียมและค่าบริการบางประเภท(๖)การกำหนดให้บริการแก่ผู้รับใบอนุญาตรายอื่น(๗)การบังคับให้แยกขายบริการ(๘)การสั่งให้ยกเลิกหรือปรับปรุงเงื่อนไขสัญญาให้บริการ(๙)มาตรการหรือเงื่อนไขอื่นที่คณะกรรมการกำหนดมาตรการเฉพาะที่คณะกรรมการกำหนดให้สำนักงานประกาศเผยแพร่ต่อสาธารณะเป็นการทั่วไปภายในหนึ่งวันทำการนับตั้งแต่วันที่คณะกรรมการมีคำสั่งข้อ๑๗ หลังจากที่ได้มีคำสั่งตามข้อ ๑๖แล้ว หากคณะกรรมการพิจารณาหรือได้รับการร้องเรียนว่ามีการกระทำ พฤติกรรมหรือเหตุอันเป็นการผูกขาด หรือลดหรือจำกัดการแข่งขันในการให้บริการกิจการโทรคมนาคมมีการเปลี่ยนแปลงในสาระสำคัญทำให้มาตรการเฉพาะไม่เหมาะสมหรือไม่มีประสิทธิภาพคณะกรรมการอาจระงับ ยกเลิก เพิ่มเติม หรือปรับปรุงมาตรการหรือเงื่อนไขใหม่ก็ได้ตามความเหมาะสมและความจำเป็น ทั้งนี้ คณะกรรมการต้องให้โอกาสแก่ผู้รับใบอนุญาตที่ได้รับคำสั่งให้ต้องปฏิบัติในการชี้แจงและยื่นเอกสารและหลักฐาน เพื่อคัดค้านและคณะกรรมการอาจจัดให้มีการรับฟังความคิดเห็นสาธารณะในเรื่องดังกล่าวนี้ก็ได้มาตรการหรือเงื่อนไขที่คณะกรรมการกำหนดใหม่ให้ประกาศเผยแพร่ต่อสาธารณะเป็นการทั่วไปภายในหนึ่งวันทำการนับตั้งแต่วันที่คณะกรรมการมีคำสั่งข้อ๑๘หากผู้รับใบอนุญาตที่ได้รับคำสั่งให้ต้องปฏิบัติตามมาตรการเฉพาะตามข้อ ๑๖เห็นว่า การกระทำ พฤติกรรม หรือเหตุที่ทำให้เกิดการผูกขาด หรือลดหรือจำกัดการแข่งขันในการให้บริการกิจการโทรคมนาคมสิ้นสุดลงแล้วก็อาจร้องขอให้คณะกรรมการระงับยกเว้น หรือปรับปรุงมาตรการเฉพาะใหม่ก็ได้โดยต้องแสดงเอกสารและหลักฐานให้เป็นที่พอใจแก่คณะกรรมการในการนี้คณะกรรมการอาจกำหนดให้ผู้รับใบอนุญาตนั้นจัดให้มีการรับฟังความคิดเห็นสาธารณะในเรื่องดังกล่าวนี้ก็ได้ตามหลักเกณฑ์และวิธีการที่คณะกรรมการกำหนดคำสั่งของคณะกรรมการในการพิจารณาตามวรรคหนึ่งให้ถือเป็นที่สุดและให้ประกาศให้ทราบเป็นการทั่วไปข้อ๑๙คณะกรรมการอาจกำหนดมาตรการเฉพาะเป็นการชั่วคราวเพื่อคุ้มครองผู้รับใบอนุญาตที่เป็นผู้ประกอบการรายย่อยหมวด ๕หน้าที่รายงานของผู้รับใบอนุญาต ข้อ๒๐หากผู้รับใบอนุญาตรายใดประสงค์จะประกอบกิจการโทรคมนาคมอื่นนอกจากกิจการที่ได้รับอนุญาตผู้รับใบอนุญาตต้องดำเนินการตามขั้นตอนการขอรับใบอนุญาตตามที่คณะกรรมการประกาศกำหนดและหากได้รับความเห็นชอบจากคณะกรรมการแล้วจึงจะดำเนินการได้คณะกรรมการอาจกำหนดเงื่อนไขให้ผู้รับใบอนุญาตต้องปฏิบัติอย่างหนึ่งอย่างใดก็ได้เพื่อป้องกันความเสียหายต่อประโยชน์สาธารณะหรือเพื่อป้องกันหรือลดการกระทำหรือพฤติกรรมที่อาจก่อให้เกิดการผูกขาด หรือลดหรือจำกัดการแข่งขันในกิจการโทรคมนาคม โดยต้องประกาศให้ทราบเป็นการทั่วไปด้วยข้อ๒๑ในกรณีที่ผู้รับใบอนุญาตประสงค์จะทำสัญญาให้บุคคลใดมีอำนาจทั้งหมดหรือบางส่วนไม่ว่าทางตรงและทางอ้อมในการบริหารงานของผู้รับใบอนุญาตผู้รับใบอนุญาตจะต้องแจ้งแก่คณะกรรมการล่วงหน้า ไม่น้อยกว่าสามสิบวันก่อนจะดำเนินการทำสัญญาทั้งนี้ คณะกรรมการอาจกำหนดเงื่อนไขให้ผู้รับใบอนุญาตต้องปฏิบัติอย่างหนึ่งอย่างใดเพื่อป้องกันความเสียหายต่อประโยชน์สาธารณะ โดยต้องประกาศให้ทราบเป็นการทั่วไปด้วยกรณีเป็นการทำสัญญาให้บุคคลต่างด้าวตามกฎหมายว่าด้วยการประกอบธุรกิจของคนต่างด้าว ต้องปฏิบัติให้สอดคล้องบทบัญญัติของกฎหมายที่เกี่ยวกับการห้ามคนต่างด้าวประกอบกิจการโทรคมนาคมและประกาศของคณะกรรมการว่าด้วยการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวอย่างเคร่งครัดหากคณะกรรมการพิจารณาเห็นว่าการทำสัญญาดังกล่าวเป็นการขัดหรือฝ่าฝืนข้อห้ามคนต่างด้าวประกอบกิจการโทรคมนาคมตามที่กฎหมายกำหนดหรือประกาศของคณะกรรมการว่าด้วยการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวคณะกรรมการอาจสั่งระงับมิให้มีการทำสัญญา หรือยกเลิกหรือปรับปรุงเงื่อนไขของสัญญาดังกล่าวภายในระยะเวลาที่คณะกรรมการกำหนด หากพ้นระยะเวลาดังกล่าวหากยังไม่มีการปรับปรุงเงื่อนไขของสัญญาตามที่คณะกรรมการกำหนดคณะกรรมการอาจยกเลิกสัญญาดังกล่าวได้ข้อ๒๒ให้ผู้รับใบอนุญาตมีหน้าที่ต้องแจ้งหรือรายงานเหตุการณ์ที่เกิดขึ้นแก่คณะกรรมการทราบโดยทันทีในกรณีดังต่อไปนี้(๑)ผู้รับใบอนุญาตได้รับความเสียหายอย่างร้ายแรงจนอาจเกิดปัญหาในการให้บริการโทรคมนาคม(๒)ผู้รับใบอนุญาตกระทำการหรือถูกกระทำการอันมีลักษณะเป็นการครอบงำกิจการหรือถูกครอบงำกิจการตามกฎหมายว่าด้วยหลักทรัพย์และตลาดหลักทรัพย์(๓)กรณีใดที่มีหรืออาจมีผลกระทบต่อการประกอบกิจการหรือการให้บริการของผู้รับใบอนุญาตตามที่คณะกรรมการประกาศกำหนดเมื่อได้รับรายงานเหตุการณ์ตามวรรคหนึ่งคณะกรรมการอาจสั่งให้สำนักงานดำเนินการไต่สวนและนำเสนอความเห็นเพื่อประกอบการพิจารณาทั้งนี้คณะกรรมการจะแต่งตั้งคณะกรรมการเฉพาะกิจเพื่อทำหน้าที่ไต่สวนและเสนอความเห็นเป็นรายกรณีก็ได้ในกรณีที่เห็นสมควรคณะกรรมการอาจกำหนดเงื่อนไขให้ผู้รับใบอนุญาตต้องปฏิบัติอย่างหนึ่งอย่างใดก็ได้เพื่อป้องกันความเสียหายต่อประโยชน์สาธารณะ โดยต้องประกาศให้ทราบเป็นการทั่วไปด้วยข้อ๒๓การประกอบกิจการโทรคมนาคมของผู้ได้รับใบอนุญาต สัมปทาน หรือสัญญาตามมาตรา๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ต้องอยู่ภายใต้หลักเกณฑ์ตามประกาศนี้ ในการนี้ให้ถือว่าผู้นั้นมีสิทธิหน้าที่และความรับผิดเช่นเดียวกับผู้รับใบอนุญาตตามกฎหมายด้วยข้อ๒๔[๑]ประกาศนี้มีผลใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๘ กันยายนพ.ศ. ๒๕๔๙พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาตินันทนา/ผู้จัดทำ๙ ตุลาคม ๒๕๔๙วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจจานุเบกษาเล่ม ๑๒๓/ตอนพิเศษ ๙๙ ง/หน้า ๒๐/๒๕ กันยายน ๒๕๔๙